

# JÕELÄHTME VALLAVALITSUS

Kelli Pärnaste

14.02.2024 nr 6-4/6304-4

**Liivamäe küla Uue-Suurekivi maa-ala detailplaneering**

Jõelähtme Vallavolikogu algatas 16.11.2023 otsusega nr 160 Liivamäe küla Uue-Suurekivi maa-ala detailplaneeringu. Detailplaneeringu lähteseisukohtade ja eskiislahenduse avalik väljapanek toimus 08.01.–06.02.2024. Esitasite eskiisi avaliku väljapaneku ajal küsimused ja tähelepanekud detailplaneeringu lahenduse osas. 13.02.2024 toimunud avalikul arutelul Teie puudumise tõttu ettepanekuid ei arutatud.

*Soovite Uue-Suurekivi 3 maaüksusele juurdepääsu ettenägemist Uue-Suurekivi teelt*.

Oleme Teie soovi edastanud planeeringust huvitatud isikule ja planeeringu koostajale, kes lepivad Teiega juurdepääsu tagamises kokku ning kannavad selle tulemusena täiendused planeeringu dokumentidesse.

*Küsite, kas Suurekivi tee ristub Uue-Suurekivi teega, kuna eskiisi joonise kohaselt on see läbi lõigatud planeeritava kergliiklusteega*.

Kuna tegemist on eskiisiga, on lahendus põhimõtteline ja külgnevad alad on markeeritud skemaatiliselt. Suurekivi I maaüksuse detailplaneeringu kohaselt ristub Suurekivi tee Uue-Suurekivi teega ja kõik liikluslahendused tuleb käesolevas planeeringus edaspidi läbi töötada, sealhulgas kavandada ohutud jalakäijate ja jalgratturite liikumisteede ristumiskohad sõidukite liikumisteedega.

Detailplaneeringu koostamise järgmistes etappides toimub eskiisis esitletud lahenduse täpsustamine. Kaasame Teid planeeringu menetlusse ka edaspidi vastavalt planeerimisseaduses ettenähtule.

Lugupidamisega

*(allkirjastatud digitaalselt)*

Andrus Umboja

vallavanem

Maike Heido, Maike.heido@joelahtme.ee